b'\n_START_ARTICLE_\nLev\xc3\xa4sienet\n_START_PARAGRAPH_\nLev\xc3\xa4sienet on yhteisnimitys ruskeiden levien kaareen kuuluville ulkoisesti sieni\xc3\xa4 muistuttaville eli\xc3\xb6ille, joihin lukeutuvat munasienet, labyrinttisienet ja ripsisiimasienet._NEWLINE_Lev\xc3\xa4sieniksi kutsuttiin aiemmin kaikkia sellaisia sienim\xc3\xa4isi\xc3\xa4 eli\xc3\xb6it\xc3\xa4, joiden lis\xc3\xa4\xc3\xa4ntymiseen kuuluvat uintisiimalliset liikuntakykyiset parveiluiti\xc3\xb6t, ja joilla ei ole elinkierrossaan amebamaista el\xc3\xa4m\xc3\xa4nvaihetta. Otaksuttiin, ett\xc3\xa4 n\xc3\xa4m\xc3\xa4 eli\xc3\xb6ryhm\xc3\xa4t kuuluivat erillisen\xc3\xa4 kaarena (Archemycota) tai alakaarena (Mastigomycotina) sienikuntaan. 1990-luvulla selvisi kuitenkin n\xc3\xa4iden eli\xc3\xb6ryhmien kuuluminen Chromalveolata-kuntaan ja ruskeiden levien kaareen.'